Et kanonslag på 20 centimeter i længden og en diameter på op mod fire centimeter kunne have forurettet voldsomme skader i et hus i Vrå, natten til onsdag. Kanonslaget blev kastet ind i huset på Nygade kort efter midnat, hvorefter gerningsmanden stak af fra stedet. I huset gik det store kanonslag heldigvis ikke af, men en lugt af krudt bredte sig i entreen. Husets beboer kunne senere fortælle, at han nåede at se, hvem der kastede det ulovlige skyts, og politiet kunne herefter banke på hos en 24-årig mand i Vrå, som blev sigtet for overtrædelse af fyrværkeriloven. Kanonslaget blev sikret af politiet, som fik hjælp af hærens ammunitionsryddere, EOD.
Uoverensstemmelser mellem bekendte fik natten til onsdag en 24-årig mand til at kaste et kanonslag ind i entreen på et hus i Vrå.